Landbou organisasie TLU reik waarskuwing uit ná 5 aanvalle in een naweek | SAUK.co.za - Nuus.info
Die landbou-organisasie TLU SA het Sondagaand mense op plase en kleinhoewes gemaan om hul veiligheid op te skerp en altyd op hul hoede wees vir moontlike aanvalle.
Dit kom nadat daar sowat vyf aanvalle oor die naweek plaasgevind het. Vier mense is in die aanvalle dood.
Henry Geldenhuys, voorsitter van die veiligheids­komitee van TLU SA, het gesê volgens hul statistieke was daar vandeesmaand al 23 aanvalle waarin ses mense dood is. Daar was die afgelope jaar 277 aanvalle waarin 55 mense dood is.
* Anton Smuts (64), 'n boer van Kinross in Mpumalanga is ook Saterdag vermoor. Volgens Geldenhuys, is hy op sy plaas doodgeskiet en sy lyk in sy bakkie gelaai.
Inwoners van die omgewing het Saterdagaand die brandende bakkie gesien en die oewerhede ontbied.
* Piet van Zyl (69) en sy vrou Tilla (66) is op hul plaas in die Immerpan-omgewing ook Saterdagaand doodgeskiet.
Luidens 'n verklaring wat deur TLU SA uitgereik is, was daar vyf aanvallers. Lees: Bekende renosterboer en vrou vermoor.
* James Munroe, 'n boer op die Ncaduzi-plaas in Barberton, was Sondagoggend saam met twee ander mense in die huis toe drie gewapende aanvallers deur 'n badkamervenster ingekom en hulle oorval het.